《和孙公善李仲同金樱饵唱酬二首》
宋代·黄庭坚

人生欲长存，日月不肯迟。
百年风吹过，忽成甘蔗滓。
传闻上世士，烹饵草木滋。
千秋垂绿发，每恨不同时。
李侯好方术，肘後探神奇。
金樱出皇坟，刺橐览霜枝。
寒窗司火候，古鼎冻胶饴。
初尝不可口，醇酒和味宜。
至今身七十，孺子色不衰。
田中按耘鉏，孙息亲抱持。
却笑邻舍公，未老须杖藜。

作者简介：黄庭坚（1045.8.9-1105.5.24），字鲁直，号山谷道人，晚号涪翁，洪州分宁（今江西省九江市修水县）人，北宋著名文学家、书法家，为盛极一时的江西诗派开山之祖，与杜甫、陈师道和陈与义素有“一祖三宗”（黄庭坚为其中一宗）之称。与张耒、晁补之、秦观都游学于苏轼门下，合称为“苏门四学士”。生前与苏轼齐名，世称“苏黄”。著有《山谷词》，且黄庭坚书法亦能独树一格，为“宋四家”之一。